รายได้ของ คริสเตียโน โรนัลโด้
Cristiano Ronaldo นักฟุตบอลชื่อดังของ สโมสร เรอัล มาดริด และทีมชาติโปรตุเกส เจ้าของรางวัลนักเตะยอดเยี่ยมของโลก 4 สมัย คว้าแชมป์มาแล้ว 24 รายการ เมื่อปีที่แล้ว ช่วยให้ เรอัล มาดริด คว้าทั้งแชมป์ลีกสเปน และ แชมป์สโมสรยุโรป รวมถึงพาทีมชาติโปรตุเกส คว้าแชมป์ยุโรป อีกด้วย
15 ก.ย. 2560

Cristiano Ronaldo นักฟุตบอลชื่อดังของ สโมสร เรอัล มาดริด และทีมชาติโปรตุเกส
เจ้าของรางวัลนักเตะยอดเยี่ยมของโลก 4 สมัย
สำหรับผลงานในสนามนั้น อาจเป็นที่ถกเถียงกันว่า Cristiano Ronaldo หรือ Lionel Messi ใครเป็นนักเตะที่ดีที่สุดในโลก
แต่ในเรื่องของการเงิน และการทำธุรกิจนอกสนามนั้น ไม่มีนักฟุตบอลคนไหนเทียบ Ronaldo ได้
แล้ว Ronaldo มีรายได้เท่าไร?
เมื่อปี 2559 เรอัล มาดริด จ่ายค่าเหนื่อยหลังหักภาษี ให้กับ Ronaldo คิดเป็นเงินบาท ได้ดังนี้
รวมทั้งปี 711 ล้านบาท
หรือ เดือนละ 59 ล้านบาท
ถ้าคิดเป็นวันคือ 2 ล้านบาท..
ล่าสุดในปีนี้ เขาได้เซ็นสัญญาฉบับใหม่ ซึ่งจะทำให้เขามีค่าเหนื่อยถึง 990 ล้านบาทต่อปี
แต่นอกจากค่าจ้างในสนามฟุตบอลแล้ว เมื่อมีชื่อเสียง มีเสน่ห์ ภาพลักษณ์ติดตลาด สิ่งที่ตามมาคือ การถูกทาบทามไปเป็น พรีเซนเตอร์โฆษณา
Ronaldo เป็นตัวแทนให้กับแบรนด์ดังๆ มากมาย ไม่ว่าจะเป็น Nike, Armani, Tag Heuer, Toyota, Samsung, Herbalife, Konami, Emirates, KFC, Soccerade, Castrol หรือแม้แต่ธนาคารในโปรตุเกส
รวมแล้วเขาได้ค่าจ้างนอกสนามอีก ปีละ 1,050 ล้านบาท (มากกว่าค่าเหนื่อยจากการเล่นฟุตบอลเสียอีก)
แต่ไม่ใช่แค่นั้น เขาได้วางแผนการเงินให้ชีวิตหลังการเป็นนักฟุตบอล โดยได้เปิดบริษัทแบรนด์ CR7 ตามฉายาตัวเอง ตอนนี้มีธุรกิจ 2 อย่างคือ
CR7 Underwear & Shoes ซึ่งตอนนี้ทำรายได้ 200-330 ล้านบาทต่อปี
CR7 Hotels ซึ่งร่วมลงทุนกับ Pestana Hotel ของโปรตุเกส เปิดโรงแรม 4 แห่ง มูลค่า 2,650 ล้านบาท ในนิวยอร์ค มาดริด ลิสบอน และฟุงชาล (บ้านเกิด)
รวมแล้ว ทรัพย์สินของ Ronaldo อยู่ที่ $450 ล้าน หรือ 15,000 ล้านบาท ถือเป็นนักฟุตบอลที่รวยที่สุดในโลก
นักฟุตบอลไทยที่ได้เล่นในไทยแลนด์พรีเมียร์ลีคก็ได้รับค่าเหนื่อยไม่น้อยเช่นกัน เช่น เจ ชนาธิป ได้ค่าเหนื่อยมากถึง 7 แสนบาทต่อเดือน จนถูกยืมตัวไปเล่นในเจลีคของญี่ปุ่น
เรื่องนี้สอนให้รู้ว่า ถ้าเรารักที่จะทำอะไร มุ่งไปสุดทาง ฝึกฝนอย่างมีวินัย ถ้าพัฒนาตัวเองได้จนเก่งถึงระดับโลก ผลตอบแทนที่ตามมาก็จะไม่แพ้พนักงาน IQ สูงระดับ CEO เช่นกัน..